Jefferson Airplane
Jefferson Airplane 1965-yili San Fransiskoda tuzilgan amerikalik rock guruh boʻlgan. Psixedelik rock kashshoflaridan biri boʻlgan Jefferson Airplane keng mashhurlik va muvaffaqiyatga erishgan San Fransiskolik birinchi guruh edi. Guruh nomi inglizchadan „Jefferson Uchogʻi,“ deb oʻgiriladi. Guruh 1960-yillarning uchta mashhur rock festivalida: Monterey (1967), Woodstock (1969) va Altamont (1969) festivallarida ijro etgan, birinchi Isle of Wight Festival konsertida bosh ijrochi boʻlgan. Ularning qoʻshiqlari xalqaro shuhratga erishgan, AQSh top 10 hit singl chartida ikkita, top 20 albom chartida bitta oʻrin egallagan. Ularning 1967-yilgi Surrealistic Pillow albomi Sevgi Yozining asosiy albomlaridan biri, deb hisoblanadi. Ushbu albomdagi ikki ashula: „Somebody to Love“ va „White Rabbit“ Rolling Stone jurnalida „500 Eng Yaxshi Qoʻshiq“ roʻyxatiga kirgan.